**O R D I N nr. …………...din ………………….**

**privind modificarea şi completarea** **Ordinului ministrului transporturilor nr. 1252/2014 pentru aprobarea criteriilor minime de pregătire și perfecționare a personalului navigant maritim român şi a sistemului de recunoaștere a brevetelor și a certificatelor de capacitate**

**Ministrul transporturilor şi infrastructurii,**

Având în vedere referatul Direcției Transport Naval nr. 28670/1137 din 04.10.2021 privind modificarea şi completarea Ordinului ministrului transporturilor nr. 1252/2014 pentru aprobarea criteriilor minime de pregătire și perfecționare a personalului navigant maritim român şi a sistemului de recunoaștere a brevetelor și a certificatelor de capacitate,

luând în considerare prevederile art. 2 din Legea nr. 157/2005 pentru ratificarea Tratatului dintre Regatul Belgiei, Republica Cehă, Regatul Danemarcei, Republica Federală Germania, Republica Estonia, Republica Elenă, Regatul Spaniei, Republica Franceză, Irlanda, Republica Italiană, Republica Cipru, Republica Letonia, Republica Lituania, Marele Ducat al Luxemburgului, Republica Ungară, Republica Malta, Regatul Țărilor de Jos, Republica Austria, Republica Polonă, Republica Portugheză, Republica Slovenia, Republica Slovacă, Republica Finlanda, Regatul Suediei, Regatul Unit al Marii Britanii şi Irlandei de Nord (state membre ale Uniunii Europene) şi Republica Bulgaria şi România privind aderarea Republicii Bulgaria şi a României la Uniunea Europeană, semnat de România la Luxemburg la 25 aprilie 2005,

în temeiul prevederilor art. 12 lit. f) din Ordonanța Guvernului nr. 19/1997 privind transporturile, republicată, cu modificările și completările ulterioare, ale art. 63 din Ordonanța Guvernului nr. 42/1997 privind transportul maritim și pe căile navigabile interioare, republicată, cu modificările și completările ulterioare, precum și ale art. 9 alin. (4) din Hotărârea Guvernului nr. 370/2021 privind organizarea și funcționarea Ministerului Transporturilor și Infrastructurii,

emite prezentul

**O R D I N:**

Art. I.- Ordinul ministrului transporturilor nr. 1.252/2014 pentru aprobarea criteriilor minime de pregătire și perfecționare a personalului navigant maritim român și a sistemului de recunoaștere a brevetelor și a certificatelor de capacitate, publicat în Monitorul Oficial al României, Partea I, nr. 620 din 25 august 2014, cu modificările și completările ulterioare, se modifică și se completează după cum urmează:

**1. La articolul 2, litera m), punctele (vi) și (vii) se modifică și vor avea următorul cuprins**:

”(vi) Codul IGF - Codul internațional privind siguranța navelor care utilizează gaze sau alți combustibili cu punct de aprindere scăzut, astfel cum este definit în regula II-1/2.29 din Convenția SOLAS, intrat în vigoare în condițiile Convenției SOLAS, în temeiul legii şi publicat prin Ordinul nr. 707/2016 pentru publicarea acceptării Codului internațional privind siguranța navelor care utilizează gaze sau alți combustibili cu punct de aprindere scăzut (Codul IGF), adoptat de Organizația Maritimă Internațională prin Rezoluția MSC.391(95) a Comitetului de siguranță maritimă din 11 iunie 2015, publicat în Monitorul Oficial, Partea I, nr. 708 din 13 septembrie 2016**;**

(vii) Codul polar - Codul internațional pentru nave care operează în ape polare, astfel cum este definit în regula XIV/1.1 din Convenția SOLAS, intrat în vigoare în condițiile Convenției SOLAS, în temeiul legii şi publicat prin Ordinul nr. 1404/2016 privind publicarea acceptării Codului internațional pentru nave care operează în ape polare (Codul polar), adoptat de Organizația Maritimă Internațională prin Rezoluția MSC.385(94) a Comitetului de siguranță maritimă din 21 noiembrie 2014 și, respectiv, prin Rezoluția MEPC.264(68) a Comitetului pentru protecția mediului marin din 15 mai 2015 publicat în Monitorul Oficial, Partea I, nr. 975 din 06 decembrie 2016.”

**2. La articolul 2, litera y) se modifică și va avea următorul cuprins:**

„y) ape polare - apele arctice și/sau zona Antarctica, astfel cum sunt definite în regulile XIV/1.2- XIV/1.4 din Convenția SOLAS.”

**3. La articolul 2, după litera y), se introduce o nouă literă, litera z), cu următorul cuprins:**

,,z) stat membru gazdă - statul membru al Uniunii Europene în care navigatorii solicită acceptarea sau recunoașterea brevetelor, a certificatelor de capacitate, sau a documentelor justificative. Atribuțiile de stat membru gazdă sunt îndeplinite de ANR, conform competențelor sale.”

**4. La articolul 3, partea introductivă se modifică şi se numerotează, devenind alineatul (1) și va avea următorul cuprins:**

„(1) Prevederile prezentului ordin se aplică personalului navigant maritim român care efectuează serviciul la bordul navelor maritime care arborează pavilion român, cu excepția:”

 **5. La articolul 3, după alineatul (1) se introduce un nou alineat, alineatul (2), cu următorul cuprins:**

 „ (2) Art. 20 alin. (1) se aplică personalului navigant care deține un certificat eliberat de un stat membru al Uniunii Europene, indiferent de naționalitatea acestuia.”

 **6. La articolul 5, alineatul (6) se modifică și va avea următorul cuprins:**

 ,,(6) ANR va emite atestate în forma prevăzută în paragraful 3 secţiunea A-I/2 a Codului STCW în vederea recunoaşterii unui brevet, certificat de capacitate, certificat de radiooperator GMDSS sau a unui certificat de absolvire emis în conformitate cu prevederile Regulii V/1-1, Regulii V/1-2 şi ale Regulii V/3 şi Regulii V/4 din Convenţia STCW, după verificarea autenticităţii şi valabilităţii documentelor justificative necesare şi în conformitate cu procedura stabilită în art. 20. ”

 **7. La articolul 5, alineatul (7) se modifică și va avea următoul cuprins:**

 ,,(7) Atestatele care dovedesc emiterea unui brevet, certificat de capacitate şi atestatele care dovedesc emiterea unui certificat de absolvire, în conformitate cu prevederile Regulii V/1-1, Regulii V/1-2 şi ale Regulii V/3 şi Regulii V/4 din anexa nr. 1, se vor emite de ANR numai dacă sunt îndeplinite toate cerinţele Convenţiei STCW. ”

**8. La articolul 5, alineatul (12) se modifică și va avea următorul cuprins:**

„ (12) Sub rezerva art. 20 alin.(5), originalul oricărui certificat prevăzut de prezentul ordin este disponibil la bordul navei pe care este îmbarcat titularul acestuia, pe suport de hârtie sau în format digital, iar autenticitatea și valabilitatea acestuia pot fi verificate prin procedura prevăzută la alin.(19) lit. b);”

**9. La articolul 13, alineatul (1), litera b) după punctul (iii) se introduc două puncte noi, punctele (iv) și (v), cu următorul cuprins:**

„(iv) a efectuat un stagiu de ambarcare de trei luni din totalul precedentelor șase luni imediat înainte de reconfirmare; sau

(v) a efectuat un stagiu de îmbarcare aprobat la bordul navelor maritime îndeplinind atribuțiunile corespunzătoare certificatului deținut, pe o durată de minimum 3 luni, pe o funcție supranumerică, în plus față de cei angajați pe aceeași funcție cu responsabilități alocate, sau pe o funcție de ofițer, imediat inferioară celei pentru care certificatul deținut este valabil, în perioada imediat anterioară preluării funcției pentru care este valabil certificatul.”

**10. La articolul 13, după alineatul (11), se introduce un nou alineat, alineatul (12), cu următorul cuprins:**

„(12) Posesorii certificatelor de capacitate de marinar, motorist și timonier cu un stagiu de minim 12 luni în ultimii 5 ani la bordul navelor maritim-portuare, efectuat pe baza certificatelor de marinar maritim-portuar, motorist maritim-portuar și timonier maritim-portuar, pot reconfirma certificatele da capacitate maritime deținute, prin prezentarea adeverințelor de promovare a cursurilor obligatorii așa cum sunt prevăzute în anexa nr. 3.”

**11. La articolul 20, alineatul (1) se modifică și va avea următorul cuprins:**

 „ (1) ANR va recunoaște documentele emise de o autoritate competentă dintr-un alt stat membru al Uniunii Europene pe suport de hârtie sau în format digital în conformitate cu prevederile Directivei [2008/106/CE](https://lege5.ro/Gratuit/gi3tsmrrhe/directiva-nr-106-2008-privind-nivelul-minim-de-formare-a-navigatorilor-reformare-text-cu-relevanta-pentru-see?d=2019-09-06) a Parlamentului European și a Consiliului din 19 noiembrie 2008 privind nivelul minim de formare a navigatorilor, cu modificările ulterioare, cu scopul de a permite navigatorilor să efectueze serviciul la bordul navelor aflate sub pavilionul român.”

**12. La articolul 20, după alineatul (1) se introduc două noi alineate, alineatele (11) şi (12), cu următorul cuprins:**

„ (11) ANR recunoaște certificatele de competență eliberate de un alt stat membru sau certificatele de aptitudini eliberate de un alt stat membru comandanților și ofițerilor în conformitate cu regulile V/1-1 și V/1-2 din anexa nr.1, prin atestarea certificatelor respective pentru a confirma recunoașterea acestora. Atestatul care confirmă recunoașterea se limitează la capacitățile, funcțiile și nivelurile de competență sau de aptitudini specificate în certificatul respectiv. Atestatul este eliberat numai dacă au fost îndeplinite toate cerințele Convenției STCW, în conformitate cu regula I/2 punctul 7 din Convenția STCW. Forma atestatului este cea prezentată în secțiunea A-I/2 punctul 3 din Codul STCW.

„(12) Pentru a permite navigatorilor să efectueze serviciul la bordul navelor aflate sub pavilionul român, ANR acceptă certificatele medicale eliberate sub autoritatea unui alt stat membru al Uniunii Europene în conformitate cu art. 12.”

**13. La articolul 25, alineatul (1) se modifică și va avea următorul cuprins:**

„ (1) ANR comunică anual Comisiei Europene informaţiile enumerate în anexa nr. 5. Asemenea informaţii nu pot fi utilizate în scopuri administrative, juridice sau de verificare şi sunt exclusiv pentru uzul statelor membre şi al Comisiei Europene în procesul de elaborare a politicilor și în scopuri statistice.

ANR poate furniza, pe bază voluntară, informații privind certificatele de aptitudini eliberate personalului nebrevetat în conformitate cu capitolele II, III și VII din anexa la Convenția STCW, cum ar fi informațiile menționate în anexa V la prezentul ordin”.

**14. După articolul 282 se introduce un nou articol, articolul 283, cu următorul cuprins:**

„Art. 283 **-** ANR se asigură că atestatele de recunoaștere sunt emise în termen de 30 de zile. ANR se asigură, de asemenea, că personalul navigant are dreptul de a exercita o cale de atac împotriva oricărui refuz de atestare sau de acceptare a unui certificat valabil, sau împotriva absenței unui răspuns, în conformitate cu legislația și procedurile naționale, și că navigatorii beneficiază de consiliere și asistență adecvate cu privire la astfel de căi de atac în conformitate cu legislația și procedurile naționale stabilite.”

**15. Articolul 30 se modifică și va avea următorul cuprins:**

,, Ministerul Transporturilor și Infrastructurii comunică Comisiei Europene textul prezentului ordin, precum şi textele principalelor dispoziţii de drept intern adoptate în domeniul reglementat de Directiva 2008/106/CE a Parlamentului European și a Consiliului din 19 noiembrie 2008 privind nivelul minim de formare a navigatorilor, astfel cum a fost modificată prin Directiva 2012/35/CE a Parlamentului European și a Consiliului din 21 noiembrie 2012 de modificare a Directivei 2008/106/CE privind nivelul minim de formare a navigatorilor, precum și prin Directiva (UE) 2019/1159 a Parlamentului European și al Consiliului din 20 iunie 2019 de modificare a Directivei 2008/106/CE privind nivelul minim de formare a navigatorilor și de abrogare a Directivei 2005/45/CE privind recunoașterea reciprocă a brevetelor navigatorilor eliberate de statele membre, publicată în Jurnalul Oficial al Uniunii Europene, seria L, nr. 188 din 12 iulie 2019.”

**16. Alineatul (1) din** **mențiunea privind transpunerea normelor Uniunii Europene se abrogă.**

**17. Mențiunea privind transpunerea normelor Uniunii Europene se modifică și se completează și va avea următorul cuprins:**

„ Prezentul ordin transpune Directiva 2008/106/CE a Parlamentului European și a Consiliului din 19 noiembrie 2008 privind nivelul minim de formare a navigatorilor, publicată în Jurnalul Oficial al Uniunii Europene, seria L, nr. 323 din 3 decembrie 2008, astfel cum a fost modificată prin Directiva 2012/35/CE a Parlamentului European și a Consiliului din 21 noiembrie 2012 de modificare a Directivei 2008/106/CE privind nivelul minim de formare a navigatorilor, publicată în Jurnalul Oficial al Uniunii Europene, seria L, nr. 343 din 14 decembrie 2012, precum și prin Directiva (UE) 2019/1159 a Parlamentului European și al Consiliului din 20 iunie 2019 de modificare a Directivei 2008/106/CE privind nivelul minim de formare a navigatorilor și de abrogare a Directivei 2005/45/CE privind recunoașterea reciprocă a brevetelor navigatorilor eliberate de statele membre, publicată în Jurnalul Oficial al Uniunii Europene, seria L, nr. 188 din 12 iulie 2019.”

**18. Anexa nr. 1 din prezentul ordin se modifică și se completează, după cum urmează:**

**19. Anexa nr. 1, CAPITOLUL V din prezentul ordin se modifică și se completează, după cum urmează:**

„ **La** **CAPITOLUL V, Regula V/3, punctul 1 se modifică și se completează va avea următorul cuprins:**

 1.Comandanții, ofițerii și membrii personalului nebrevetat și ai altor categorii de personal responsabili cu sarcini specifice legate de siguranță asociate cu măsurile de precauție privind utilizarea sau ca răspuns în caz de urgență în ceea ce privește combustibilul și care execută serviciul la bordul navelor care fac obiectul Codului IGF trebuie să dețină un atestat emis în baza certificatului de absolvire a unui curs de pregătire de bază pentru serviciul pe navele care fac obiectul Codului IGF.”

**20. La anexa nr. 1, CAPITOLUL V, Regula V/4****, după punctul 4.3 se introduce un nou punct, punctul 5, cu următorul cuprins:**

„ 5. ANR va atesta certificatele de absolvire emise personalului navigant maritim calificat în conformitate cu pct. 2 și 3, după caz.”

**21. La anexa nr. 2, punctul 2 se modifică și va avea următorul cuprins:**

„ 2. Certificate de capacitate compartiment punte

|  |  |  |  |  |  |
| --- | --- | --- | --- | --- | --- |
| Certificat de capacitate | Funcția echivalentă STCWCapacity | Limitare zonă | Limitare tonaj brut | Regula STCW | RegulaAnexa nr. 1 la ordin |
| Timonier maritimMaritime helmsman | Rating forming part of a navigational watch | nelimitat | nelimitat | II/4 | II/4 |
| Șef timonier maritimAbleseafarer deck | Able seafarer deck | nelimitat | nelimitat | II/5 | II/5 |
| MarinarOrdinary seaman | - | nelimitat | nelimitat | - | - |
| Șef de echipaj maritimMaritime boatswain | - | nelimitat | nelimitat | - | - |
| Conducător de șalupă maritimăFirst maritime boat driver | - | Radă și perimetrul portuar | nelimitat | - | - |
| Ofițer de punte maritim-portuarMaritime-port deck officer | - | Radă și perimetrul portuar | nelimitat | - | - |
| Căpitan maritim-portuarMaritime-port captain | - | Radă și perimetrul portuar | nelimitat | - | - |
| Ofițer de punte maritim aspirantCadet maritime deck officer | - | nelimitat | nelimitat | - | - |
| Marinar maritim-portuarMaritime-port seaman | - | Radă și perimetrul portuar | - | - | - |
| Timonier maritim-portuarMaritime-port helmsman | - | Radă și perimetrul portuar | - | - | - |

”

**22. La anexa nr. 2, punctul 4 se modifică și va avea următorul cuprins:**

„ 4. Certificate de capacitate compartiment mașini

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
|  | Certificat de capacitate | Funcția echivalentă STCW Capacity | Limitare zonă | Limitare putere motor propulsie (kW) | Regula STCW | Regula Anexa nr. 1 la ordin |
|  | Motorist Motorman | Rating forming part of an engineering watch | nelimitat | nelimitat | III/4 | III/4 |
|  | Ajutor ofițer mecanic Able seafarer engine | Able seafarer engine | nelimitat | nelimitat | III/5 | III/5 |
|  | Electrician Ship electrician | Electro-technical rating | nelimitat | nelimitat | III/7 | III/7 |
|  | FitterFitter | - | nelimitat | nelimitat | - | - |
|  | Pompagiu Pumpman | - | nelimitat | nelimitat | - | - |
|  | Ofițer mecanic maritim aspirant Cadet maritime engineer officer | - | nelimitat | nelimitat | - | - |
|  | Ofițer electrician maritim aspirant Cadet maritime electrical officer | - | nelimitat | nelimitat | - | - |
|  | Ofițer mecanic maritim-portuar Maritime-port engineer  | - | Radă și perimetrul portuar | nelimitat | - | - |
|  | Șef mecanic maritim-portuar Maritime-port chief engineer | - | Radă și perimetrul portuar | nelimitat | - | - |
|  | Ofițer electrician maritim-portuar Maritime-port electrical officer | - | Radă și perimetrul portuar | nelimitat | - | - |
|  | Motorist maritim-portuarMaritime-port motorman | - | Radă și perimetrul portuar | - | - | - |

„

**23. La anexa nr. 3, titlul punctului IV, se modifică și va avea următorul cuprins:**

„IV. Conducător de șalupă maritimă/ Certificate de capacitate maritim-portuare, compartimente punte/mașină/electric”

**24. La anexa nr. 3, punctul VI se modifică și va avea următorul cuprins:**

„**VI. Personal auxiliar (fără certificate)**

|  |  |  |  |
| --- | --- | --- | --- |
| Nr. crt. | Denumire curs | Referința Cod STCW | Termen de reconfirmare |
| 1. | Program de pregătire de bază pentru siguranța maritimă | A-VI/1, paragrafele 1-2 | 5 ani |
| 2. | Familiarizare de securitate | A-VI/6, paragrafele 1-4 | Nu |

“

**25. La anexa nr. 4, articolul 7, alineatul (2) se modifică și va avea următorul cuprins:**

„(2) Certificatul de capacitate de marinar se poate obține din oficiu de către orice candidat care îndeplinește una dintre următoarele cerințe:

2.1.este absolvent al anului I al unei forme de pregătire aprobate, printr-o instituție de învățământ universitar, sau absolvent a două semestre printr-o formă de pregătire aprobată, specializarea navigație maritimă; sau

2.2.deține un brevet valabil de timonier fluvial sau un certificat de capacitate de șef de echipaj fluvial valabil ori un certificat de capacitate de marinar fluvial valabil sau un certificat de capacitate de conducător de șalupă fluvială valabil; sau

2.3.este absolvent al școlii de maiștri militari de marină, specialitatea punte; sau

2.4.este absolvent al unui curs aprobat de formare profesională în meseria de marinar.”

**26. La anexa nr. 4, articolul 9 se modifică și va avea următorul cuprins:**

„ARTICOLUL 9

Căpitan maritim-portuar

(1)Certificatul de capacitate de căpitan maritim-portuar se poate obține prin examen de către orice candidat care îndeplinește următoarele cerințe:

1.1.deține un brevet de ofițer punte valabil și are un stagiu de îmbarcare aprobat pe funcție de 12 luni în ultimii 5 ani la bordul navelor maritime; sau

1.2.deține un certificat de capacitate de ofițer punte maritim-portuar valabil și are un stagiu de îmbarcare aprobat pe funcție de 24 de luni; și

1.2.1a absolvit o formă de pregătire aprobată, specializarea navigație maritimă; sau

1.3. deține un certificat de capacitate de ofițer punte maritim-portuar valabil și are un stagiu de îmbarcare aprobat pe funcție de 24 de luni și a absolvit un curs aprobat; sau

1.4.deține un brevet de căpitan fluvial categoria B valabil.

(2)Certificatul de capacitate de căpitan maritim-portuar se poate obține din oficiu de către orice candidat care îndeplinește următoarele cerințe:

2.1.deține un brevet de comandant pe nave maritime cu tonajul brut de 3000 sau mai mare sau comandant pe nave maritime cu tonajul brut cuprins intre 500 și 3000 sau un brevet de ofițer punte secund; sau

2.2.deține un brevet de căpitan fluvial categoria A valabil și are un stagiu de îmbarcare aprobat pe funcție de 12 luni în ultimii 5 ani.”

**27. La anexa nr. 4, articolul 11, alineatul (1) se modifică și va avea următorul cuprins:**

„(1)Certificatul de capacitate de șef mecanic maritim-portuar se poate obține prin examen de către orice candidat care îndeplinește următoarele cerințe:

1.1.deține un certificat de capacitate de ofițer mecanic maritim-portuar valabil și are un stagiu de îmbarcare aprobat pe funcție de 24 de luni și a absolvit un curs aprobat; sau

1.2. deține un certificat de capacitate de ofițer mecanic maritim-portuar valabil și are un stagiu de îmbarcare aprobat pe funcție de 24 de luni și a absolvit o formă de pregătire aprobată, specializarea electromecanică navală; sau

1.3. deține brevetul de mecanic fluvial valabil.”

**28. La anexa nr. 4, după articolul 11 se introduc trei articole noi, articolele 12, 13 și 14 cu următorul cuprins:**

„ARTICOLUL 12

Marinar maritim-portuar

(1) Fiecare candidat pentru obținerea certificatului de capacitate de marinar maritim-portuar trebuie să aibă vârsta minimă de 16 ani;

(2) Certificatul de capacitate de marinar maritim-portuar se poate obține din oficiu de către orice candidat care îndeplinește una dintre următoarele cerințe:

2.1.este absolvent al anului I al unei forme de pregătire aprobate, printr-o instituție de învățământ universitar, sau absolvent a două semestre printr-o formă de pregătire aprobată, specializarea navigație maritimă; sau

2.2.deține un brevet valabil de timonier fluvial sau un certificat de capacitate de șef de echipaj fluvial valabil ori un certificat de capacitate de marinar fluvial valabil sau un certificat de capacitate de conducător de șalupă fluvială valabil; sau

2.3.este absolvent al unui curs aprobat de formare profesională în meseria de marinar.

ARTICOLUL 13

Motorist maritim-portuar

(1)Fiecare candidat pentru obținerea certificatului de capacitate de motorist maritim-portuar trebuie să îndeplinească următoarele cerințe:

1.1.are vârsta minimă de 16 ani; și

1.2.1.a absolvit un curs aprobat pentru atingerea nivelului minim de cunoștințe, a gradului de înțelegere și a deprinderilor practice necesare dobândirii competențelor prevăzute în coloana 1 a tabelelor corespunzătoare din secțiunea A-III/4 a Codului STCW; sau

1.2.2. este absolvent al anului II al unei forme de pregătire aprobată, printr-o instituție de învățământ universitar de marină, sau absolvent de 3 semestre al unei forme de pregătire.

ARTICOLUL 14

Timonier maritim-portuar

(1)Fiecare candidat pentru obținerea certificatului de capacitate de timonier maritim-portuar trebuie să îndeplinească următoarele cerințe:

1.1.are vârsta minimă de 16 ani; și

1.2.1.are un stagiu de îmbarcare aprobat pe o funcție în compartimentul punte care include activități de pregătire de minimum 12 luni în ultimii 5 ani pe nave maritim-portuare; sau

1.2.2.este absolvent al anului II al unei forme de pregătire aprobată, printr-o instituție universitară de învățământ de marină, sau absolvent a 3 semestre printr-o formă de pregătire aprobată, și are un stagiu de îmbarcare de minimum 3 luni la bordul navelor maritime-portuare; sau

1.2.3.a absolvit un curs aprobat de formare profesională care să includă o perioadă de stagiu aprobat de îmbarcare la bordul navelor maritime de cel puțin 3 luni; și

1.2. atestă prin examen competențele corespunzătoare.”

**Art. II.** - Autoritatea Navală Română va duce la îndeplinire prevederile prezentului ordin.

**Art. III.** - Prezentul ordin se publică în Monitorul Oficial al României, Partea I.

\*

Prezentul ordin transpune Directiva (UE) 2019/1159 a Parlamentului European și al Consiliului din 20 iunie 2019 de modificare a Directivei 2008/106/CE privind nivelul minim de formare a navigatorilor și de abrogare a Directivei 2005/45/CE privind recunoașterea reciprocă a brevetelor navigatorilor eliberate de statele membre, publicată în Jurnalul Oficial al Uniunii Europene, seria L, nr. 188 din 12 iulie 2019.

**MINISTRU INTERIMAR**

**DAN VÎLCEANU**